เทศบัญญัติเทศบาลตำบลจอหอเทศบัญญัติเทศบาลตำบลจอหอเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลจอหออำเภอเมืองนครราชสีมา จังหวัดนครราชสีมาพ.ศ.๒๕๖๐ อาศัยอำนาจตามความในมาตรา ๙ วรรคสองแห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลจอหอโดยความเห็นชอบของสภาเทศบาลตำบลจอหอ นายอำเภอเมืองนครราชสีมาและผู้ว่าราชการจังหวัดนครราชสีมาจึงออกเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลจอหอ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลจอหอ อำเภอเมืองนครราชสีมา จังหวัดนครราชสีมา พ.ศ. ๒๕๖๐ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมเมืองนครราชสีมาตามกฎหมายว่าด้วยการผังเมืองแล้วข้อ ๓บรรดาเทศบัญญัติ ข้อบังคับเดิม หรือคำสั่งอื่นใดในส่วนที่บัญญัติหรือกำหนดไว้แล้วหรือซึ่งขัดหรือแย้งกับเทศบัญญัตินี้ให้ยกเลิกแล้วใช้เทศบัญญัตินี้แทนข้อ ๔ ในเทศบัญญัตินี้บริเวณที่๑หมายความว่า(๑)พื้นที่ในบริเวณด้านเหนือ จดเส้นขนานระยะ ๒,๑๐๐เมตร จากจุดตัดทางหลวงแผ่นดินหมายเลข ๒๐๕ (ถนนสุรนารายณ์)กับทางหลวงแผ่นดินหมายเลข ๒ (ถนนมิตรภาพ)ด้านตะวันออก จดเขตเทศบาลตำบลจอหอ ด้านตะวันออก ด้านใต้ จดเขตเทศบาลตำบลจอหอด้านใต้และด้านตะวันตกจดเขตเทศบาลตำบลจอหอด้านตะวันตกทั้งนี้ ยกเว้นพื้นที่ในบริเวณที่ ๒บริเวณที่ ๓ และบริเวณที่ ๕บริเวณที่๒หมายความว่า(๑)พื้นที่ในบริเวณด้านเหนือ จดเส้นขนานระยะ ๑,๖๐๐เมตร จากจุดตัดทางหลวงแผ่นดินหมายเลข ๒๐๕ (ถนนสุรนารายณ์)กับทางหลวงแผ่นดินหมายเลข ๒ (ถนนมิตรภาพ)ด้านตะวันออก จดเขตเทศบาลตำบลจอหอ ด้านตะวันออก ด้านใต้ จดแนวคลองส่งน้ำชลประทาน ฝั่งตะวันตกและด้านตะวันตก จดเส้นขนานระยะ ๑,๒๕๐เมตร จากจุดตัดทางหลวงแผ่นดินหมายเลข ๒๐๕ (ถนนสุรนารายณ์)กับทางหลวงแผ่นดินหมายเลข ๒ (ถนนมิตรภาพ)ทั้งนี้ ยกเว้นพื้นที่ในบริเวณที่ ๓และบริเวณที่ ๕บริเวณที่๓หมายความว่า(๑)พื้นที่ในบริเวณด้านเหนือ จดเส้นขนานระยะ ๑,๒๕๐เมตร จากจุดตัดทางหลวงแผ่นดินหมายเลข ๒๐๕ (ถนนสุรนารายณ์)กับทางหลวงแผ่นดินหมายเลข ๒ (ถนนมิตรภาพ)ด้านตะวันออก จดถนนสาธารณะไม่ปรากฏชื่อ ฟากตะวันตก ด้านใต้จดทางหลวงแผ่นดินหมายเลข ๒ (ถนนมิตรภาพ)ฟากตะวันตก และด้านตะวันตก จดถนนสาธารณะไม่ปรากฏชื่อ ฟากตะวันออกบริเวณที่๔หมายความว่า(๑)พื้นที่ในบริเวณด้านเหนือ จดเขตเทศบาลตำบลจอหอ ด้านเหนือ ด้านตะวันออกจดเขตเทศบาลตำบลจอหอ ด้านตะวันออก ด้านใต้ จดเส้นขนานระยะ ๒,๑๐๐ เมตรจากจุดตัดทางหลวงแผ่นดินหมายเลข ๒๐๕ (ถนนสุรนารายณ์)กับทางหลวงแผ่นดินหมายเลข ๒ (ถนนมิตรภาพ)และด้านตะวันตก จดเขตเทศบาลตำบลจอหอ ด้านตะวันตกบริเวณที่๕หมายความว่า(๑)พื้นที่ตามแนวเส้นขนานระยะ ๕๐ เมตร จากคลองบริบูรณ์ทั้งนี้ ตามแผนที่ท้ายเทศบัญญัตินี้ข้อ ๕ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตเลียมเหลวแต่ไม่หมายความรวมถึงสถานี ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณะสุข(๕) สุสานและฌาปนสถานตามกฎหมายที่ว่าด้วยสุสานและฌาปนสถาน(๖)สถานสงเคราะห์หรือรับเลี้ยงสัตว์(๗) โรงฆ่าสัตว์(๘) สถานแข่งรถ(๙)อาคารหรือสถานที่ที่ใช้ในการกำจัดขยะมูลฝอย(๑๐) อาคารหรือสถานที่ที่ใช้ในการซื้อขายเศษวัสดุข้อ ๖ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) สถานแข่งรถ(๘) โรงฆ่าสัตว์(๙)อาคารหรือสถานที่ที่ใช้ในการกำจัดขยะมูลฝอย(๑๐)อาคารหรือสถานที่ที่ใช้ในการซื้อขายเศษวัสดุข้อ ๗ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตเลียมเหลวแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายที่ว่าด้วยสุสานและฌาปนสถาน(๖)อาคารเพื่อประกอบอุตสาหกรรมในพื้นที่จัดสรร(๗) โรงฆ่าสัตว์(๘)ไซโลเก็บผลิตผลทางการเกษตร(๙)อาคารหรือสถานที่ที่ใช้ในการกำจัดมูลฝอย(๑๐)อาคารหรือสถานที่ที่ใช้ในการซื้อขายเศษวัสดุข้อ ๘ภายในบริเวณที่ ๔ ห้ามมิให้บุคคลใดสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕)อาคารเพื่อประกอบอุตสาหกรรมในพื้นที่จัดสรร(๖)อาคารเพื่อประกอบพาณิชยกรรมในพื้นที่จัดสรรเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทอาคารขนาดใหญ่(๘)อาคารหรือสถานที่ที่ใช้ในการอยู่อาศัยหรือประกอบพาณิชยกรรมประเภทห้องแถวตึกแถว หรือบ้านแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙)อาคารหรือสถานที่ที่ใช้ในการอยู่อาศัยประเภทห้องชุด อาคารชุด หรือหอพักข้อ ๙ภายในบริเวณที่ ๕ที่ซึ่งเอกชนเป็นเจ้าของหรือครอบครองโดยชอบด้วยกฎหมายห้ามมิให้บุคคลใดก่อสร้างอาคารดังต่อไปนี้(๑)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๒) อาคารเพื่อการอยู่อาศัยในพื้นที่จัดสรร(๓)อาคารหรือสถานที่ที่ใช้ในการอยู่อาศัยประเภทอาคารขนาดใหญ่(๔)อาคารหรือสถานที่ที่ใช้ในการอยู่อาศัยประเภทห้องแถว ตึกแถว หรือบ้านแถวข้อ ๑๐ภายในบริเวณพื้นที่ที่กำหนดไว้ตามข้อ ๔ ข้อ ๕ ข้อ ๖ ข้อ ๗ และข้อ ๘ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๑อาคารที่มีอยู่แล้วในพื้นที่ที่กำหนดตามข้อ ๔ ข้อ ๕ ข้อ ๖ ข้อ ๗ และข้อ ๘ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๒อาคารที่ได้รับอนุญาตหรือในวันแจ้งการก่อสร้าง ดัดแปลงใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๓ให้นายกเทศมนตรีตำบลจอหอรักษาการตามเทศบัญญัตินี้ประกาศณ วันที่ ๑๗ พฤศจิกายน พ.ศ. ๒๕๖๐เสรี ไชยกิตตินายกเทศมนตรีตำบลจอหอ[เอกสารแนบท้าย]๑. แผนที่ท้ายเทศบัญญัติเทศบาลตำบลจอหอเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลจอหออำเภอเมืองนครราชสีมา จังหวัดนครราชสีมา พ.ศ. ๒๕๖๐๒. บัญชีท้ายเทศบัญญัติเทศบาลตำบลจอหอ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลจอหอ อำเภอเมืองนครราชสีมา จังหวัดนครราชสีมา พ.ศ. ๒๕๖๐(ดูข้อมูลจากภาพกฎหมาย)พิมพ์มาดา/จัดทำ๓เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๔๕/๑๔ กุมภาพันธ์ ๒๕๖๑